## Ιστορία της ενδυμασίας και της μόδας

### Υλικό από τα σχολικά βιβλία

Στο θέμα της ενδυμασίας είναι αφιερωμένη η ενότητα «Ενδυμασία» της Οικιακής Οικονομίας Α΄ Γυμνασίου και η υποενότητα «Σχεδιασμός ενδύματος και μόδα» των Εικαστικών της Γ΄ Γυμνασίου. Και στις δύο περιπτώσεις θα διαβάσετε, μεταξύ άλλων, πληροφορίες για τα στοιχεία που περιλαμβάνει η ενδυμασία, για την ιστορική της εξέλιξη και για τη μόδα. Μπορείτε επίσης να ανατρέξετε στα σχολικά βιβλία ιστορίας και να μελετήσετε το εικονογραφικό τους υλικό από ενδυματολογική σκοπιά. Δείτε για παράδειγμα την «Παριζιάνα» της Κρήτης. Τι πληροφορίες μας δίνει για τις ενδυματολογικές συνήθειες της μινωικής εποχής; | "Η Παριζιάνα" (1450 π. Χ. περίπου), τμήμα τοιχογραφίας, Ηράκλειο, Αρχαιολογικό Μουσείο. [πηγή: Ιστορία της Τέχνης, Γ΄ Γενικού Λυκείου - Επιλογής]

### Άλλα κείμενα για την ιστορία της μόδας και ένα διαδραστικό παιχνίδι

[πηγή: wikimedia commons] | Έναν κατατοπιστικό οδηγό για την ιστορία της μόδας από τη δεκαετία του 1920 μέχρι τη δεκαετία του 1980 θα βρείτε στο κείμενο της Τάνιας Νικολοπούλου «Η ιστορία της Μόδας». Πότε δημιουργήθηκε το τζιν παντελόνι; Τι χρώμα είχαν τα πρώτα «σταράκια»; Η Έλενα Μπούλια στο άρθρο «Ρούχα και αξεσουάρ που έγραψαν ιστορία» αφηγείται την ιστορία θρυλικών κομματιών της ενδυμασίας. Η «Ιστορία της ένδυσης» έγινε παιχνίδι, και μάλιστα διαδραστικό [πηγή: www.texsite.info].

### Eκπομπές από το Ψηφιακό Αρχείο της ΕΡΤ και την Εκπαιδευτική Τηλεόραση

Η σειρά Ελληνική Φορεσιά παρακολουθεί την ιστορία της ελληνικής ενδυμασίας από την αρχαϊκή περίοδο μέχρι τη σύγχρονη εποχή. Στην εκπομπή «Ύφασμα - Ένδυση» παρουσιάζεται μια σύντομη αναδρομή στην ιστορία του ενδύματος, κυρίως όμως εξετάζεται η πορεία του από την πρώτη ύλη ως το σημείο πώλησης. Με τη σειρά Μόδα και πολιτισμός στον εικοστό αιώνα θα ταξιδέψετε στην ιστορία της μόδας από τη δεκαετία του 1920 μέχρι τη δεκαετία του 1980. Το επεισόδιο «Μόδα» της σειράς Η ζωή μας σε ριπλέι εξετάζει τη «διαχρονική εξέλιξη της μόδας και τις κυρίαρχες τάσεις της από τη δεκαετία του 1950 ως και τη σύγχρονη εποχή» στον ελλαδικό χώρο, μέσα από τις αφηγήσεις επαγγελματιών από το χώρο της μόδας. Ποιες μόδες επηρέαζαν τους νέους κατά τον εικοστό αιώνα; Με το θέμα αυτό ασχολείται το επεισόδιο «Οι εικοσάρηδες στον 20ό αιώνα» της εκπομπής Παρασκήνιο. Γνωρίστε «Έξι σχεδιάστριες μόδας» στο ομώνυμο επεισόδιο της σειράς Εμείς οι γυναίκες. | [πηγή: wikimedia commons]

### Το Μουσείο Ιστορίας της Ελληνικής Ενδυμασίας

[πηγή: Ψηφιακή Συλλογή, Λύκειον των Ελληνίδων] | Το Μουσείο Ιστορίας της Ελληνικής Ενδυμασίας είναι το μοναδικό θεματικό μουσείο του είδους στην Ελλάδα. Στην ενότητα «Μουσείο» του δικτυακού τόπου του Λυκείου των Ελληνίδων θα διαβάσετε πληροφορίες για το μουσείο, ενώ στην ενότητα «Ψηφιακή Συλλογή» θα δείτε φωτογραφικό υλικό από την πλούσια συλλογή του.